Europa trece prin zile negre: țările occidentale au înregistrat recorduri de decese din cauza Covid-19.
Zi neagră în Italia: 853 de morți și 22.000 cazuri noi. Record și în Germania: 410 morți și discuții despre carantină. Francezii relaxează anumite restricții.
Covidul a dat viața tuturor peste cap. Toată Europa este sub asediul coronavirusului. Italia a avut cea mai neagră zi de la finalul lui martie – 853 de oameni au murit, peste 22.000 de infectați.Și nemții bat recorduri: peste 400 de morți în ultima zi, iar Angela Merkel discută cu liderii statelor federale despre posibile restricții pentru Crăciun și Anul Nou.Britanicii au găsit cum să scape de izolarea de 14 zile. Vor fi testați în fiecare zi timp de o săptămână cei care intră în contact cu o persoană infectată.Francezii relaxează o parte din reguli după o lună de carantină, a anunțat președintele Macron. Vor putea să meargă la magazine sau Biserică, dar vor mai avea de așteptat până pe cel puțin 20 ianuarie că să ia masa la restaurant sau să meargă la sală.